
ГЛАВА 1 
АГУЛЬНЫЯ ПАЛАЖЭННІ

1. Дадзеная вучэбная праграма па вучэбным прадмеце «Беларуская мова» (далей – вучэбная праграма) прызначана для вывучэння на базавым узроўнi вучэбнага прадмета «Беларуская мова» ў Х–ХI класах устаноў адукацыi, якiя рэалiзуюць адукацыйныя праграмы агульнай сярэдняй адукацыi.
2. Дадзеная вучэбная праграма разлiчана на 51 гадзiну ў Х класе: 1 гадзiна на тыдзень у першым паўгоддзi, 2 гадзiны на тыдзень у другiм паўгоддзi навучальнага года; 51 гадзiну – у ХI класе: 2 гадзiны на тыдзень у першым паўгоддзi, 1 гадзiна на тыдзень у другiм паўгоддзi навучальнага года.
3. Мэта навучання беларускай мове на III ступенi агульнай сярэдняй адукацыi (базавы ўзровень) – падагульненне i сiстэматызацыя ведаў вучняў пра мову i маўленне, замацаванне i развiццё маўленча-камунiкатыўных уменняў i навыкаў, удасканаленне культуры вуснага i пiсьмовага маўлення.
4. Задачы навучання беларускай мове:
паглыбiць лiнгвiстычныя звесткi, цэласнае ўяўленне пра мову як культурна-грамадскую з’яву, як гiстарычна зменлiвую, шматфункцыянальную сiстэму, у значнай ступенi залежную ад грамадскага жыцця;
замацаваць i паглыбiць веды вучняў пра тэкст, выпрацаваць уменнi аналiзаваць, узнаўляць, ствараць i рэдагаваць тэксты; удасканалiць арфаграфiчную i пунктуацыйную пiсьменнасць вучняў, асноўныя агульнавучэбныя ўменнi;
замацаваць i паглыбiць веды i ўменнi вучняў па фанетыцы i графiцы, лексiцы i фразеалогii, марфалогii i сiнтаксiсе, стылiстыцы беларускай мовы; 
выпрацаваць навык адэкватных камунiкатыўных паводзiн, адпаведных канкрэтным маўленчым сiтуацыям;
сфармiраваць навык рэпрадуктыўнай i прадуктыўнай маўленчай дзейнасцi: асэнсаванага i свядомага чытання, адэкватнага ўспрымання маўлення на слых, стварэння выказванняў у вуснай i пiсьмовай формах;
развiваць iнтэлектуальныя i творчыя здольнасцi вучняў, фармiраваць навыкi самастойнай вучэбнай дзейнасцi;
выхоўваць пачуццё адказнасцi за слова, адчуванне яго прыгажосцi i выразнасцi.
5. Рэкамендаваныя формы i метады навучання i выхавання: гутаркi, дыспуты, урокi-камунiкацыi, калектыўнае абмеркаванне; лiнгвiстычныя разборы, складанне падагульняльных схем i таблiц, састаўленне алгарытмаў прымянення правiлаў; выступленнi з паведамленнямi на лiнгвiстычную тэму; напiсанне творчых работ, выкананне тэставых работ. 
Перавага аддаецца такiм вiдам дзейнасцi, якiя звязаны з аналiзам тэксту, яго перапрацоўкай, а таксама складаннем уласнага тэксту: на аснове прапанаванага (пераказ), на аснове прапанаванага сродкамi iншай мовы (пераклад), на аснове ўласнага вопыту, назiранняў (сачыненне). Арганiзуюцца назiраннi за чужым i ўласным маўленнем, збор адпаведнага моўнага матэрыялу з наступным яго выкарыстаннем ва ўласнай практычнай маўленчай дзейнасцi. Мэтазгодна спалучаць франтальныя, групавыя, парныя i iндывiдуальныя формы навучання. Выбар форм i метадаў навучання i выхавання вызначаецца педагагiчным работнiкам самастойна на аснове мэт i задач вывучэння пэўнай тэмы, сфармуляваных у дадзенай вучэбнай праграме патрабаванняў да вынiкаў вучэбнай дзейнасцi вучняў з улiкам iх узроставых i iндывiдуальных асаблiвасцей.
Спецыфiка выкладання беларускай мовы на III ступенi агульнай сярэдняй адукацыi заключаецца ў тым, што сiстэматычны курс беларускай мовы, вывучаны на працягу V–IX класаў, выступае асновай для авалодання мовай на больш высокiм узроўнi – на ўзроўнi культуры вуснага i пiсьмовага маўлення, што дазваляе паказаць асаблiвасцi функцыянавання моўных адзiнак у тэксце i навучыць карыстацца мовай у практычнай маўленчай дзейнасцi.
Прыкладныя вiды дзейнасцi, якiя мэтазгодна выкарыстоўваць на вучэбных занятках па беларускай мове:
чытанне (азнаямляльнае, выбарачнае, пошукавае, вывучальнае) тэкстаў розных тыпаў, стыляў i жанраў;
аналiз тэкстаў розных стыляў, абгрунтаванне мэтазгоднасцi выкарыстання ў iх пэўных моўных сродкаў;
напiсанне тэзiсаў навуковых, навукова-папулярных i публiцыстычных артыкулаў;
выкананне розных вiдаў навучальных i кантрольных работ (дыктанты, пераказы, пераклады, тэставыя работы i iншыя);
напiсанне самастойных тэкстаў пэўнага стылю i жанру, тэкстаў на адну тэму ў розных стылях;
рэдагаванне тэкстаў розных стыляў, знаходжанне i выпраўленне маўленчых недахопаў, арфаграфiчных, пунктуацыйных i граматычных памылак;
слуханне i аналiз публiцыстычных выступленняў (цi фрагментаў); публiчнае выступленне на пэўную тэму перад аўдыторыяй.
6. У працэсе вывучэння беларускай мовы прадугледжана дасягненне вучнямi прадметных, метапрадметных i асобасных адукацыйных вынiкаў.
Да прадметных вынiкаў вучэбнага прадмета «Беларуская мова» адносяцца моўная, маўленчая, камунiкатыўная, рытарычная, лiнгвакультуралагiчная i сацыякультурная кампетэнцыi.
Моўная кампетэнцыя – валоданне сiстэмай мовы на ўсiх яе ўзроўнях (фанетычным, лексiчным, граматычным), заканамернасцямi i правiламi функцыянавання моўных сродкаў у маўленнi, нормамi сучаснай беларускай лiтаратурнай мовы.
Маўленчая кампетэнцыя – валоданне спосабамi перадачы думкi сродкамi мовы ў вуснай i пiсьмовай формах, у розных вiдах маўленчай дзейнасцi, правiламi адбору маўленчых сродкаў з улiкам сферы зносiн.
Камунiкатыўная кампетэнцыя – валоданне культурай маўлення, правiламi маўленчых зносiн, уменнямi ствараць самастойныя вусныя i пiсьмовыя выказваннi розных тыпаў, стыляў i жанраў.
Рытарычная кампетэнцыя – валоданне рознымi вiдамi публiчных выступленняў, адпаведнымi рытарычнымi прыёмамi i сродкамi, якiя забяспечваюць эфектыўныя зносiны.
Лiнгвакультуралагiчная кампетэнцыя – усведамленне вучнямi мовы як феномена культуры, у якiм знайшлi адбiтак яе праяўленнi, засваенне нацыянальна маркiраваных адзiнак беларускай мовы, развiццё здольнасцi адэкватна ўжываць iх у маўленнi, авалоданне мовай як сiстэмай захавання i перадачы каштоўнасцей культуры.
Сацыякультурная кампетэнцыя – засваенне сацыяльных норм маўленчых паводзiн, культурных каштоўнасцей беларускага народа i агульначалавечых каштоўнасцей, iдэалаў, традыцый, звычаяў, якiя рэгулююць узаемадзеянне i паводзiны людзей у грамадстве, фармiраванне здольнасцi карыстацца культуразнаўчымi звесткамi ў працэсе маўленчых зносiн, развiццё сродкамi мовы iнтэлектуальнай, камунiкатыўнай, духоўна-маральнай, грамадзянскай культуры вучняў.
Метапрадметныя вынiкi асваення зместу вучэбнага прадмета «Беларуская мова» заключаюцца ў гатоўнасцi вучня да вучэбна-пазнавальнай дзейнасцi, засваеннi ўнiверсальных вучэбных дзеянняў i мiжпрадметных паняццяў, у тым лiку:
ажыццяўленне прыёмаў разумовай дзейнасцi на адпаведным узроставым асаблiвасцям узроўнi: уменне аналiзаваць i сiнтэзаваць, аперыраваць паняццямi, рабiць абагульненнi, устанаўлiваць аналогii i прычынна-вынiковыя сувязi, класiфiкаваць, рабiць вывады i падагульненнi; 
здольнасць пiсьменна i аргументавана выкладаць свае думкi ў вуснай i пiсьмовай формах; адстойваць i абгрунтоўваць свой пункт гледжання;
уменне свядома выкарыстоўваць маўленчыя сродкi для ажыццяўлення камунiкацыi; наяўнасць сфармiраваных навыкаў усвядомленага чытання тэкстаў розных стыляў i жанраў;
уменне выкарыстоўваць розныя крынiцы iнфармацыi з вучэбна-пазнавальнымi мэтамi, працаваць з тэкставай i графiчнай iнфармацыяй, вылучаць галоўнае; рацыянальна i бяспечна выкарыстоўваць iнфармацыйныя камунiкацыйныя тэхналогii пры рашэннi рознага роду задач; крытычна ацэньваць i iнтэрпрэтаваць iнфармацыю, якая змяшчаецца ў розных крынiцах;
праяўленне цiкавасцi да вучэбна-даследчай i праектнай дзейнасцi, здольнасць i гатоўнасць да самастойнай творчай дзейнасцi.
Да асобасных адукацыйных вынiкаў належаць: валоданне беларускай мовай як сродкам пазнання свету, далучэння да культуры як сiстэмы каштоўнасцей i норм паводзiн; валоданне пачуццём патрыятызму, грамадзянскасцi, захаванне нацыянальнай iдэнтычнасцi ў полiкультурным соцыуме; дэманстрацыя ўстойлiвай цiкавасцi да самастойнай дзейнасцi, самапазнання, самаразвiцця; здольнасць да супрацоўнiцтва i камунiкацыi ў розных сiтуацыях i ўмовах маўленчых зносiн.

 ГЛАВА 2
ЗМЕСТ ВУЧЭБНАГА ПРАДМЕТА. АСНОЎНЫЯ ПАТРАБАВАННI ДА ВЫНIКАЎ ВУЧЭБНАЙ ДЗЕЙНАСЦI ВУЧНЯЎ
 
Х клас
(51 гадзiна на год, 1 i 2 гадзiны на тыдзень па паўгоддзях адпаведна, з iх 9 гадзiн – на кантрольныя i навучальную пiсьмовыя работы, на напісанне якіх адводзяцца асобныя ўрокі; 1 гадзiна рэзервовая)
 
Роля мовы ў жыццi чалавека i грамадства
(1 гадзiна)
 
Мова як грамадская з’ява. Функцыi мовы.
Вiды дзейнасцi: чытанне тэкстаў, вызначэнне на iх аснове ролi мовы ў жыццi чалавека i грамадства, функцый мовы; выяўленне фактараў, якiя выклiкаюць змены ў грамадстве; чытанне вершаваных твораў пра ролю мовы; стварэнне ўласных выказванняў пра мову як грамадскую з’яву.
 
Асноўныя патрабаваннi да вынiкаў вучэбнай дзейнасцi вучняў
 
Мець уяўленне:
пра мову як грамадскую з’яву, функцыi мовы i ролю мовы ў жыццi чалавека i грамадства.
Умець:
вызначаць функцыi мовы, ствараць уласныя выказваннi пра мову як грамадскую з’яву.
Валодаць:
нормамi сучаснай беларускай лiтаратурнай мовы ва ўласным вусным i пiсьмовым маўленнi.
 
Маўленне
(1 гадзiна)
 
Маўленне як працэс маўленчых зносiн. Вiды маўленчай дзейнасцi. Формы маўленчай камунiкацыi.
Вiды дзейнасцi: чытанне тэкстаў на лiнгвiстычную тэму, выяўленне адрозненняў памiж мовай i маўленнем; вусныя паведамленнi з апорай на схему; падрыхтоўка паведамленняў на аснове прапанаваных сiтуацый; раскрыццё сэнсу прыказак пра мову i маўленне; параўнанне вуснага i пiсьмовага маўлення на аснове таблiцы; вызначэнне асаблiвасцей вуснага i пiсьмовага маўлення.
 
Асноўныя патрабаваннi да вынiкаў вучэбнай дзейнасцi вучняў
 
Ведаць:
вiды маўленчай дзейнасцi (чытанне, слуханне, гаварэнне, пiсьмо) i формы маўленчай камунiкацыi (вуснае i пiсьмовае, дыялагiчнае i маналагiчнае маўленне).
Умець:
даваць характарыстыку маўленчай сiтуацыi; размяжоўваць вуснае i пiсьмовае, маналагiчнае i дыялагiчнае маўленне; адэкватна ўспрымаць вуснае i пiсьмовае маўленне; весцi дыялог у сiтуацыi афiцыйных i неафiцыйных маўленчых зносiн.
Валодаць:
навыкамi слухання, чытання, гаварэння i пiсьма; нормамi сучаснай беларускай лiтаратурнай мовы ва ўласным вусным i пiсьмовым маўленнi.
 
Тэкст
(2 гадзiны)
 
Тэкст як адзiнка мовы i маўлення. Прыметы тэксту. Апiсанне, апавяданне, разважанне як функцыянальныя тыпы маўлення.
Вiды дзейнасцi: устанаўленне адпаведнасцi памiж прыметамi тэксту i iх характарыстыкамi; вызначэнне асноўных прымет тэкстаў; стварэнне тэкстаў з прапанаваных сказаў; чытанне тэкстаў, абгрунтаванне iх прыналежнасцi да пэўнага тыпу маўлення; складанне тэкстаў з апорай на схему, па прапанаваных малюнках.
 
Асноўныя патрабаваннi да вынiкаў вучэбнай дзейнасцi вучняў

 Ведаць:
асноўныя прыметы тэксту, спосабы i сродкi сувязi сказаў у тэксце. 
Умець: 
вызначаць адрасата i мэтанакiраванасць тэксту; выяўляць прыметы тэксту, вызначаць тэму i асноўную думку тэксту, даваць яму загаловак, дзялiць тэкст на часткi (падтэмы i мiкратэмы) i абзацы; вызначаць спосабы i сродкi сувязi сказаў i частак у тэксце, выдзяляць апорныя (ключавыя) словы, словазлучэннi, сказы; аналiзаваць, рэдагаваць i ствараць тэксты розных тыпаў маўлення, складаць iх кампазiцыйныя схемы.
Валодаць:
нормамi сучаснай беларускай лiтаратурнай мовы пры стварэннi тэкстаў розных тыпаў маўлення (апавяданне, апiсанне, разважанне).
 
Культура маўлення (1 гадзiна)
 
Асноўныя якасцi культуры маўлення. Правiлы маўленчых паводзiн.
Маўленчы этыкет.
Вiды дзейнасцi: чытанне навуковых тэкстаў, выказванняў вучоных пра культуру маўлення; стварэнне выказванняў на лiнгвiстычную тэму; складанне тэзiсаў тэксту пра маўленчы этыкет; падрыхтоўка вуснага выступлення (вiншавальнага прывiтання, заклiку да выканання пэўнага дзеяння, запрашэння да ўдзелу ў карыснай грамадскай справе i iншых вiдах) з захаваннем норм маўленчага этыкету.
 
Асноўныя патрабаваннi да вынiкаў вучэбнай дзейнасцi вучняў

 Ведаць:
асноўныя камунiкатыўныя якасцi маўлення (правiльнасць, дакладнасць, лагiчнасць, чысцiня, дарэчнасць, багацце i выразнасць маўлення), нормы i правiлы маўленчых паводзiн.
Умець:
выкарыстоўваць згодна з маўленчай сiтуацыяй i зместам камунiкацыi моўныя сродкi для наладжвання неканфлiктных, добразычлiвых i паспяховых узаемаадносiн; захоўваць i ўдасканальваць культуру маўленчых паводзiн; дарэчы карыстацца нацыянальным маўленчым этыкетам; рыхтаваць вусныя выступленнi (вiншавальнае прывiтанне, заклiк да выканання пэўнага дзеяння, запрашэнне да ўдзелу ў карыснай грамадскай справе i iншыя) з захаваннем норм маўленчага этыкету.
Валодаць:
нормамi сучаснай беларускай лiтаратурнай мовы, нормамi маўленчага этыкету ў вусных выступленнях.
 
Арфаэпiчныя нормы
(2 гадзiны, з iх 1 гадзiна – на кантрольную пiсьмовую работу) 

Вымаўленне галосных i зычных гукаў. Вымаўленне некаторых спалучэнняў зычных.
Кантрольны дыктант.
Вiды дзейнасцi: чытанне тэкстаў з захаваннем правiл лiтаратурнага вымаўлення; фанетычны запiс слоў; вуснае паведамленне на аснове таблiцы; рэдагаванне парушэнняў арфаэпiчных норм.
 
Асноўныя патрабаваннi да вынiкаў вучэбнай дзейнасцi вучняў

 Ведаць:
арфаэпiчныя нормы сучаснай беларускай мовы. 
Умець:
знаходзiць i выпраўляць парушэннi арфаэпiчных норм беларускай лiтаратурнай мовы ў чужым i ўласным маўленнi; карыстацца арфаэпiчнымi слоўнiкамi.
Валодаць:
арфаэпiчнымi нормамi сучаснай беларускай лiтаратурнай мовы ва ўласным вусным маўленнi.
 
Акцэнталагiчныя нормы 
(1 гадзiна)
 
Нацiск i яго функцыi.
Вiды дзейнасцi: аналiз тэкстаў на лiнгвiстычную тэму; пастаноўка нацiску ў прапанаваных словах; выпраўленне няправiльнай пастаноўкi нацiску ў словах; праца са слоўнiкам.
 
Асноўныя патрабаваннi да вынiкаў вучэбнай дзейнасцi вучняў
 
Ведаць:
акцэнталагiчныя нормы сучаснай беларускай мовы. 
Умець:
знаходзiць i выпраўляць парушэннi акцэнталагiчных норм беларускай лiтаратурнай мовы ў чужым i ўласным маўленнi; карыстацца слоўнiкамi для вызначэння правiльнай пастаноўкi нацiску ў словах.
Валодаць:
акцэнталагiчнымi нормамi сучаснай беларускай лiтаратурнай мовы ва ўласным вусным маўленнi.
 
Арфаграфiчныя нормы
(17 гадзiн, з iх 3 гадзiны – на кантрольную i навучальную пiсьмовыя работы)
 
Правапiс галосных о, э, а; е, ё, я; спалучэнняў галосных у запазычаных словах, прыстаўных галосных. Правапiс зычных (звонкiх i глухiх, свiсцячых i шыпячых, прыстаўных i ўстаўных зычных, лiтар у i ў, д i дз, т i ц, падоўжаных зычных, некаторых спалучэнняў зычных). Правапiс мяккага знака i апострафа. Правапiс вялiкай i малой лiтар. Правапiс слоў разам, праз злучок i асобна. Правапiс прыставак, якiя заканчваюцца на зычны; i, ы, й пасля прыставак.
Кантрольны падрабязны пераказ тэксту. 
Навучальная тэставая работа.
Вiды дзейнасцi: запiс слоў, сказаў, тэкстаў у адпаведнасцi з пэўнымi правiламi правапiсу, абгрунтаванне напiсанняў; падбор i запiс беларускiх адпаведнiкаў да слоў, словазлучэнняў рускай мовы; пераклад сказаў, тэкстаў з рускай мовы на беларускую, выяўленне адрозненняў у правапiсе; выбарачныя, тлумачальныя, размеркавальныя дыктанты; запiс сказаў, тэкстаў з устаўленнем прапушчаных лiтар; выкананне тэставай работы; падрабязны пераказ тэксту.
 
Асноўныя патрабаваннi да вынiкаў вучэбнай дзейнасцi вучняў

 Ведаць:
арфаграфiчныя нормы сучаснай беларускай мовы. 
Умець:
знаходзiць i выпраўляць парушэннi арфаграфiчных норм беларускай лiтаратурнай мовы ў чужым i ўласным маўленнi; карыстацца арфаграфiчнымi слоўнiкамi; выконваць тэставую работу; рабiць падрабязны пераказ тэксту; ствараць тэксты-разважаннi на аснове афарызма.
Валодаць:
арфаграфiчнымi нормамi сучаснай беларускай лiтаратурнай мовы ва ўласным пiсьмовым маўленнi.
 
Лексiчныя нормы
(5 гадзiн, з iх 2 гадзiны – на кантрольную пiсьмовую работу)
 
Ужыванне слова ў адпаведнасцi з яго лексiчным значэннем, адрозненне мнагазначных слоў i амонiмаў. Правiлы выкарыстання сiнонiмаў, антонiмаў, паронiмаў.
Кантрольнае сачыненне-разважанне (на аснове прыказкi).
Вiды дзейнасцi: запiс слоў у адпаведнасцi з прапанаванымi значэннямi; тлумачэнне значэння слоў; вызначэнне мнагазначных слоў, слоў у прамым i пераносным значэннi; падбор сiнонiмаў, антонiмаў; раскрыццё значэння слоў з дапамогай кантэксту; тлумачэнне значэння паронiмаў; вуснае паведамленне пра лексiка-семантычныя катэгорыi слоў; знаходжанне i выпраўленне памылак ва ўжываннi слоў; стварэнне тэкстаў-разважанняў (на аснове прыказкi); праца з тлумачальным слоўнiкам.
 
Асноўныя патрабаваннi да вынiкаў вучэбнай дзейнасцi вучняў

 Ведаць:
лексiчныя нормы сучаснай беларускай мовы. 
Умець:
знаходзiць i выпраўляць лексiчныя недахопы ў чужым i ўласным маўленнi; карыстацца тлумачальнымi слоўнiкамi; ствараць тэксты-разважаннi на аснове прыказкi.
Валодаць:
лексiчнымi нормамi сучаснай беларускай лiтаратурнай мовы пры стварэннi ўласных вусных i пiсьмовых выказванняў.
 
Фразеалагiчныя нормы 
(1 гадзiна)
 
Правiлы ўжывання фразеалагiзмаў у маўленнi.
Вiды дзейнасцi: выяўленне ў сказах, тэкстах устойлiвых выразаў; устанаўленне адпаведнасцi памiж фразеалагiзмамi i словамi-суправаджальнiкамi; знаходжанне i выпраўленне памылак ва ўжываннi фразеалагiзмаў; падбор беларускiх адпаведнiкаў да фразеалагiзмаў, прыказак рускай мовы.
 
Асноўныя патрабаваннi да вынiкаў вучэбнай дзейнасцi вучняў

 Ведаць:
фразеалагiчныя нормы сучаснай беларускай мовы. 
Умець:
знаходзiць i выпраўляць памылкi ва ўжываннi фразеалагiчных адзiнак у чужым i ўласным маўленнi; карыстацца фразеалагiчнымi i тлумачальнымi слоўнiкамi.
Валодаць:
фразеалагiчнымi нормамi сучаснай беларускай лiтаратурнай мовы пры стварэннi ўласных вусных i пiсьмовых выказванняў.
 
Словаўтваральныя нормы
(3 гадзiны)
 
Утварэнне слоў у адпаведнасцi са словаўтваральнымi нормамi.
Асаблiвасцi ўжывання вытворных слоў.
Вiды дзейнасцi: вусныя выказваннi на лiнгвiстычную тэму з апорай на таблiцы, схемы; складанне схем пра спосабы ўтварэння слоў у сучаснай беларускай мове; утварэнне слоў з дапамогай прапанаваных словаўтваральных сродкаў; знаходжанне i выпраўленне памылак ва ўтварэннi слоў; стварэнне тэксту на грамадзянска-патрыятычную тэму.

Ас ноўныя патрабаваннi да вынiкаў вучэбнай дзейнасцi вучняў

Ведаць:
словаўтваральныя нормы сучаснай беларускай мовы. 
Умець:
знаходзiць i выпраўляць памылкi ва ўтварэннi слоў у чужым i ўласным маўленнi; карыстацца словаўтваральнымi i марфемнымi слоўнiкамi; ствараць тэксты на грамадзянска-патрыятычную тэму (пра вядомага земляка або iншых знакамiтых людзей).
Валодаць:
словаўтваральнымi нормамi сучаснай беларускай лiтаратурнай мовы пры стварэннi ўласных вусных i пiсьмовых выказванняў.

 Марфалагiчныя нормы
(15 гадзiн, з iх 3 гадзіны – на кантрольныя пiсьмовыя работы)

Ужыванне назоўнiкаў, лiк, род якiх не супадае ў беларускай i рускай мовах; на зоўнiкаў, якiя маюць форму толькi адзiночнага цi толькi множнага лiку; назоўнiкаў агульнага роду, нескланяльных назоўнiкаў i абрэвiятур.
Ужыванне поўных i кароткiх прыметнiкаў, форм ступеней параўнання якасных прыметнiкаў, прыналежных прыметнiкаў. 
Ужыванне форм ступеней параўнання прыметнiкаў i прыслоўяў.
Ужыванне колькасных i парадкавых лiчэбнiкаў; спалучальнасць зборных лiчэбнiкаў з назоўнiкамi i займеннiкамi.
Ужыванне асабовых займеннiкаў, зваротнага займеннiка сябе, ужыванне прыназоўнiка пры адмоўным займеннiку; акцэнталагiчныя нормы пры скланеннi займеннiкаў сам, сама, самы, нiхто, нiшто.
Ужыванне асабовых канчаткаў дзеясловаў, адрозненне канчаткаў дзеясловаў абвеснага i загаднага ладу; акцэнталагiчныя нормы пры ўтварэннi спрагальных форм дзеясловаў.
Ужыванне дзеепрыметнiкаў i дзеепрыслоўяў, дзеепрыметнiкавых i дзеепрыслоўных зваротаў.
Ужыванне прыназоўнiкаў у словазлучэннях, якiя перадаюць асаблiвасцi кiравання ў беларускай мове.
Кантрольная тэставая работа.
Кантрольнае сачыненне-разважанне на маральна-этычную тэму.
Вiды дзейнасцi: вусныя паведамленнi пра часцiны мовы (з апорай або без апоры на таблiцы, схемы); самастойнае складанне таблiц, схем; аналiз несупадзення лiку i роду назоўнiкаў, ступеняў параўнання прыметнiкаў i прыслоўяў, вымаўлення i правапiсу лiчэбнiкаў i займеннiкаў у беларускай i рускай мовах; пераклад слоў, словазлучэнняў, сказаў, тэкстаў з рускай мовы на беларускую, выяўленне адрозненняў; слоўнiкавыя, тлумачальныя, выбарачныя, размеркавальныя дыктанты; запiс сказаў, тэкстаў з устаўленнем прапушчаных лiтар; знаходжанне i выпраўленне памылак ва ўтварэннi цi напiсаннi слоў розных часцiн мовы; выкананне тэставай работы; стварэнне тэкстаў-разважанняў, тэкстаў-апавяданняў.

Асноўныя патрабаваннi да вынiкаў вучэбнай дзейнасцi вучняў

Ведаць:
марфалагiчныя нормы сучаснай беларускай мовы. 
Умець:
знаходзiць i выпраўляць парушэннi марфалагiчных норм беларускай лiтаратурнай мовы ў чужым i ўласным маўленнi; карыстацца слоўнiкамi i даведнiкамi для ўстанаўлення правiльнага напiсання слоў розных часцiн мовы; ствараць тэксты-апавяданнi з апiсаннем родных мясцiн, тэксты-разважаннi.
Валодаць:
марфалагiчнымi нормамi сучаснай беларускай лiтаратурнай мовы пры стварэннi ўласных вусных i пiсьмовых выказванняў.

Падагульненне i сiстэматызацыя вывучанага 
(1 гадзiна)
 
Моўныя нормы i культура маўлення.
Вiды дзейнасцi: вусныя паведамленнi на лiнгвiстычную тэму (пра часцiны мовы); дапаўненне таблiцы пра нормы лiтаратурнай мовы; вусныя выказваннi пра адну з норм; запiс прыкладаў з захаваннем моўных норм лiтаратурнай мовы (арфаэпiчных, акцэнталагiчных, лексiчных, фразеалагiчных, словаўтваральных, марфалагiчных, арфаграфiчных i пунктуацыйных); падбор слоў для арфаграфiчнага дыктанта; знаходжанне i выпраўленне памылак; пераклад сказаў (тэкстаў) з рускай мовы на беларускую, выяўленне сэнсава-граматычных i стылiстычных адрозненняў; стварэнне ўласных выказванняў з захаваннем моўных норм i асноўных якасцей культуры маўлення.
 
Асноўныя патрабаваннi да вынiкаў вучэбнай дзейнасцi вучняў
 
Ведаць:
асноўныя арфаэпiчныя, акцэнталагiчныя, лексiчныя, фразеалагiчныя, словаўтваральныя, марфалагiчныя нормы сучаснай беларускай мовы.
Умець:
выконваць розныя вiды моўных разбораў; выкарыстоўваць у вусным i пiсьмовым маўленнi моўныя адзiнкi з улiкам камунiкатыўнай задачы i культуры маўлення; запiсваць сказы (тэксты) з захаваннем моўных норм; знаходзiць i выпраўляць памылкi; перакладаць сказы (тэксты) з рускай мовы на беларускую, выяўляць сэнсава-граматычныя i стылiстычныя адрозненнi; ствараць уласныя выказваннi (у тым лiку на лiнгвiстычную тэму) з захаваннем моўных норм.
Валодаць:
асноўнымi арфаэпiчнымi, акцэнталагiчнымi, лексiчнымi, фразеалагiчнымi, словаўтваральнымi, марфалагiчнымi нормамi сучаснай беларускай мовы i культурай маўлення пры стварэннi ўласных выказванняў у вуснай i пiсьмовай формах.
 
XI клас
(51 гадзiна, 2 i 1 гадзiна на тыдзень па паўгоддзях адпаведна, з iх 9 гадзiн – на кантрольныя i навучальную пiсьмовыя работы, на напісанне якіх адводзяцца асобныя ўрокі; 1 гадзiна рэзервовая)

Агульныя звесткi аб мове
 (1 гадзiна)

Мова i маўленне. Веданне мовы i валоданне мовай.
Вiды дзейнасцi: чытанне тэкстаў, выяўленне адрозненняў памiж мовай i маўленнем; вусныя паведамленнi; спiсванне сказаў, тэкстаў; запiс i тлумачэнне выказванняў пра мову; складанне словазлучэнняў са словамi мова, маўленне; пераклад тэкстаў з рускай мовы на беларускую, знаходжанне i выпраўленне памылак у чужым i ўласным вусным i пiсьмовым маўленнi.

Асноўныя патрабаваннi да вынiкаў вучэбнай дзейнасцi вучняў

 Ведаць:
адрозненне паняццяў «мова» i «маўленне»; вiды маўленчай дзейнасцi (чытанне, слуханне, гаварэнне, пiсьмо); формы маўленчай камунiкацыi (вуснае i пiсьмовае, дыялагiчнае i маналагiчнае маўленне); значэнне валодання мовай для паспяховай сацыялiзацыi i самарэалiзацыi.
Умець:
адэкватна ўспрымаць вуснае i пiсьмовае маўленне; аналiзаваць прачытаныя i праслуханыя тэксты, ствараць на iх аснове ўласныя вусныя i пiсьмовыя выказваннi.
Валодаць:
асноўнымi нормамi сучаснай беларускай мовы ва ўласным вусным i пiсьмовым маўленнi.
 
Стылiстыка 
(2 гадзiны)
 
Функцыянальныя стылi маўлення. Стылеўтваральныя моўныя сродкi.
Вiды дзейнасцi: паведамленне пра функцыянальныя стылi маўлення на аснове схемы; вызначэнне стыляў па iх прыметах; чытанне тэкстаў, вызначэнне iх стылю, тыпу, жанру, вызначэнне рыс стыляў; паведамленне на аснове тэксту аб стылеўтваральных магчымасцях моўных адзiнак у тэкстах навуковага стылю; устанаўленне адпаведнасцi памiж стылямi i прыметамi стыляў; вызначэнне стыляў, у якiх ужываюцца пэўныя словы i выразы; падрыхтоўка тэкстаў паведамленняў рознай жанрава-стылiстычнай прыналежнасцi.
 
Асноўныя патрабаваннi да вынiкаў вучэбнай дзейнасцi вучняў

 Ведаць:
сферу выкарыстання, задачы, асноўныя стылявыя рысы, характэрныя моўныя сродкi гутарковага, мастацкага, навуковага, публiцыстычнага i афiцыйнага стыляў.
Умець:
распазнаваць тэксты розных стыляў маўлення; абгрунтоўваць прыналежнасць тэкстаў да пэўнага стылю, выяўляць асаблiвасцi ўжывання моўных сродкаў у тэкстах розных стыляў i жанраў; удасканальваць тэксты рознай стылiстычнай прыналежнасцi з мэтай захавання стылявога адзiнства; ствараць самастойныя тэксты рознай жанрава-стылiстычнай прыналежнасцi; захоўваць нормы маўленчых паводзiн у дыялагiчным маўленнi.
Валодаць:
асноўнымi нормамi сучаснай беларускай мовы пры стварэннi тэкстаў рознай жанрава-стылiстычнай прыналежнасцi.
 
Сiнтаксiчныя i пунктуацыйныя нормы
(45 гадзiн, з iх 9 гадзiн – на кантрольныя i навучальную пiсьмовыя работы)

Нормы дапасавання i кiравання ў беларускай мове. Правiлы сувязi выказнiка i дзейнiка, выражанага спалучэннем слоў.
Правiлы пабудовы сказаў з аднароднымi i адасобленымi членамi, звароткамi, пабочнымi i ўстаўнымi канструкцыямi, параўнальнымi зваротамi; знакi прыпынку. Правiлы ўжывання дзеепрыслоўных i дзеепрыметнiкавых зваротаў.
Правiлы пабудовы складаных сказаў (складаназлучаных, складаназалежных, бяззлучнiкавых складаных сказаў, складаных сказаў з рознымi вiдамi сувязi частак); знакi прыпынку.
Знакi прыпынку ў канструкцыях з чужой мовай.
Ужыванне складаных сiнтаксiчных канструкцый у тэкстах розных тыпаў, стыляў i жанраў.
Навучальная тэставая работа. 
Кантрольны дыктант.
Кантрольны падрабязны пераказ тэксту. 
Кантрольная тэставая работа.
Кантрольнае сачыненне-разважанне на грамадзянска-патрыятычную тэму.
Кантрольнае сачыненне-апiсанне пра любiмую пару года.
Вiды дзейнасцi: падрыхтоўка паведамлення на аснове тэарэтычнага матэрыялу i таблiцы на тэму «Асаблiвасцi кiравання i дапасавання ў беларускай мове (у параўнаннi з рускай)»; запiс спецыфiчных беларускамоўных канструкцый да прапанаваных рускамоўных; запiс словазлучэнняў з выпраўленнем памылак у дапасаваннi i кiраваннi, тлумачэнне прычыны парушэння сiнтаксiчных норм; чытанне тэкстаў, выпiсванне словазлучэнняў, што iлюструюць спецыфiку дапасавання i кiравання ў беларускай мове; паведамленне пра сутнасць дапасавання, кiравання i прымыкання, вызначэнне вiду падпарадкавальнай сувязi ў словазлучэннях; чытанне тэкстаў, вызначэнне словазлучэнняў, што выяўляюць асаблiвасцi кiравання ў беларускай мове; пабудова схем словазлучэнняў; паведамленне пра сувязь выказнiка i дзейнiка на аснове тэарэтычнага матэрыялу i таблiцы; спiсванне сказаў з выбарам адпаведных форм выказнiкаў, тлумачэнне правiл сувязi выказнiка i дзейнiка; чытанне тэкстаў, запiс сказаў з выпраўленнем памылак, выклiканых парушэннем правiл сувязi выказнiка i дзейнiка, тлумачэнне прычын парушэння сiнтаксiчных норм; падрыхтоўка на аснове тэзiсаў вуснага выказвання на тэму «Асаблiвасцi пабудовы сказаў з аднароднымi членамi»; фармулёўка на аснове таблiцы правiл утварэння дзеепрыслоўяў, падбор i запiс прыкладаў; фармулёўка на аснове тэксту правiл ужывання дзеепрыслоўных словазлучэнняў; чытанне тэкстаў, вызначэнне ў iх сказаў з аднароднымi членамi, адасобленымi членамi, звароткамi, пабочнымi i ўстаўнымi канструкцыямi, параўнальнымi зваротамi; складаназлучаных, складаназалежных, бяззлучнiкавых складаных сказаў, складаных сказаў з рознымi вiдамi сувязi частак; канструкцый з чужой мовай; вызначэнне сэнсавых адносiн памiж часткамi складаных сказаў; чытанне няправiльна пабудаваных простых i складаных сказаў; вызначэнне сiнтаксiчных памылак, запiс адрэдагаваных сказаў; паведамленне на аснове схем i тэарэтычнага матэрыялу пра пастаноўку знакаў прыпынку ў сказах з аднароднымi членамi, адасобленымi членамi, звароткамi, пабочнымi i ўстаўнымi канструкцыямi, параўнальнымi зваротамi; складаназлучаных, складаназалежных, бяззлучнiкавых складаных сказах, складаных сказах з рознымi вiдамi сувязi частак; канструкцыях з чужой мовай; тлумачэнне пастаноўкi знакаў прыпынку ў простых i складаных сказах; пабудова схем сказаў; складанне i запiс сказаў па схемах; перабудова простых сказаў у складаныя, складаных у простыя, спiсванне сказаў, тэкстаў (запiс пад дыктоўку сказаў, тэкстаў) з расстаноўкай знакаў прыпынку i iх тлумачэннем; каменцiраванне пунктуацыйнага афармлення самастойна ўтвораных сказаў з аднароднымi членамi, адасобленымi членамi, звароткамi, пабочнымi i ўстаўнымi канструкцыямi, параўнальнымi зваротамi; складаназлучаных, складаназалежных, бяззлучнiкавых складаных сказаў, складаных сказаў з рознымi вiдамi сувязi частак; канструкцый з чужой мовай; знаходжанне сiнтаксiчных i пунктуацыйных памылак у чужым i ўласным маўленнi, запiс выпраўленых сказаў; праверка правiльнасцi ўтвораных сiнтаксiчных канструкцый i пунктуацыйнага афармлення сказаў з дапамогай даведнiкаў па сiнтаксiсе i пунктуацыi беларускай мовы; стварэнне ўласных тэкстаў розных тыпаў, стыляў i жанраў (паведамленняў, пераказаў, сачыненняў); выкананне тэставых работ.
 
Асноўныя патрабаваннi да вынiкаў вучэбнай дзейнасцi вучняў

 Ведаць:
сiнтаксiчныя i пунктуацыйныя нормы сучаснай беларускай мовы. 
Умець:
распазнаваць вывучаныя сiнтаксiчныя адзiнкi, аналiзаваць i характарызаваць iх; правiльна ўтвараць розныя па структуры сiнтаксiчныя адзiнкi, выкарыстоўваць iх у вусным i пiсьмовым маўленнi; знаходзiць у сказах сэнсавыя адрэзкi, якiя патрабуюць выдзялення знакамi прыпынку; знаходзiць i выпраўляць сiнтаксiчныя i пунктуацыйныя памылкi ў чужым i ўласным маўленнi; правiльна пунктуацыйна афармляць сказы з аднароднымi i адасобленымi членамi, звароткамi, пабочнымi i ўстаўнымi канструкцыямi, параўнальнымi зваротамi; складаныя сказы розных тыпаў, канструкцыi з чужой мовай; карыстацца даведнiкамi па сiнтаксiсе i пунктуацыi беларускай мовы; рабiць падрабязны пераказ тэксту; ствараць тэксты-апiсаннi, тэксты-разважаннi; выконваць тэставыя работы.
Валодаць:
сiнтаксiчнымi i пунктуацыйнымi нормамi сучаснай беларускай мовы пры стварэннi ўласных тэкстаў розных тыпаў, стыляў i жанраў.
 
Падагульненне i сiстэматызацыя вывучанага
(2 гадзiны)
 
Маўленчыя зносiны i маўленчы этыкет. Нормы сучаснай беларускай лiтаратурнай мовы; памылкi, выклiканыя iх парушэннем.
Вiды дзейнасцi: чытанне вершаў з захаваннем арфаэпiчных норм; чытанне i запiс сказаў (тэкстаў) у адпаведнасцi з арфаграфiчнымi i пунктуацыйнымi нормамi; утварэнне i запiс словазлучэнняў у адпаведнасцi з сiнтаксiчнымi нормамi; чытанне сказаў з памылкамi, тлумачэнне прычын памылак, запiс выпраўленых варыянтаў; запiс сказаў з расстаноўкай знакаў прыпынку, устаўленнем прапушчаных лiтар; тлумачэнне напiсання слоў, пастаноўкi знакаў прыпынку ў сказах; чытанне тэкстаў, вызначэнне iх стылю, тыпу; выпiсванне сказаў рознай будовы, вызначэнне iх ролi ў тэкстах; падрыхтоўка паведамленняў на лiнгвiстычную тэму; фармуляванне i выкананне заданняў, скiраваных на паўтарэнне лексiкi, складу слова, словаўтварэння i марфалогii.
 
Асноўныя патрабаваннi да вынiкаў вучэбнай дзейнасцi вучняў

 Ведаць:
нормы сучаснай беларускай лiтаратурнай мовы; нормы маўленчых паводзiн.
Умець:
аналiзаваць прачытаныя i праслуханыя тэксты; выпраўляць памылкi ў чужым i ўласным маўленнi; запiсваць сказы, тэксты ў адпаведнасцi з моўнымi нормамi; ужываць моўныя сродкi з улiкам культуры маўлення; захоўваць нормы маўленчых паводзiн; ствараць уласныя вусныя i пiсьмовыя выказваннi розных тыпаў, стыляў i жанраў.
Валодаць:
нормамi сучаснай беларускай лiтаратурнай мовы пры стварэннi ўласных вусных i пiсьмовых выказванняў; нормамi маўленчага этыкету. 


